open-index/open-wikipedia-markdown huggingface dataset:
Richard Linklater

**Richard Stuart Linklater**, nado en Houston (Texas) o 30 de xullo de 1960 é un director de cinema e guionista estadounidense.

## Traxectoria 
Estudou na Sam Houston State University, ata que a abandonou para traballar nunha perforadora de petróleo no golfo de México. Nese tempo lía novelas e comezou a interesarse polo cinema, empregando os seus aforros na compra dunha cámara de Super 8, un proxector e un equipo de edición. En 1984 entrou no Austin Community College para estudar cinema e o ano seguinte fundou xunto con Lee Daniel a Austin Film Society.

Durante varios anos realizou curtametraxes que máis ben se poden considerar exercicios e experimentos sobre as técnicas cinematográficas. Pouco despois dirixiu *Slacker*, que cun orzamento de 23.000 dólares recadou máis dun millón. O seu seguinte filme, *Dazed and Confused*, foi un éxito de crítica, recadou oito millóns de dólares nos Estados Unidos e deu a coñecer o actor texano Matthew McConaughey.

En 1995 gañou o Oso de Ouro en Berlín por *Before Sunrise*, filme que continuaría cos mesmos actores en anos posteriores.

Xa no século XXI dirixiu filmes de animación como *Waking Life* e *A Scanner Darkly*, e comedias comerciais como *School of Rock* e *Bad News Bears*. En 2014 estreou o filme *Boyhood*, que rodou durante doce anos.

## Filmografía 
## Notas 
## Véxase tamén 
### Ligazóns externas 
* 
* Detour Films (Produtora de Richard Linklater's)
* Entrevista a Richard Linklater
* Richard Linklater en Virtual History
Ramón Mosquera Montes

**Ramón Mosquera Montes**, finado en Santiago de Compostela o 22 de abril de 1923, foi un avogado e político galego.

## Traxectoria 
Fillo de José Mosquera Pallares e Vicenta Montes. Estudou Dereito na Universidade de Santiago de Compostela. Foi director do Hospital de Santiago até 1868. Concelleiro en Santiago de Compostela, foi nomeado alcalde en xuño de 1883 e suspendido como tal en marzo do ano seguinte. Foi deputado provincial por Arzúa-Ordes en 1888 e 1897. Foi decano do Colexio de Avogados de Santiago de Compostela.

## Vida persoal 
Casou con Carolina Vázquez Pimentel, filla de José Vázquez Pimentel, e foi pai de María, Jesús, Esclavitud e José Mosquera Vázquez-Pimentel.
## Notas
Proba rápida de urease

::*Ver tamén Proba de alento da urea.*
miniatura|Proba rápida de urease.
A **proba rápida de urease** ou *test* rápido de/da urease, tamén chamada proba CLO (*Campylobacter-like organism*, de organismos de tipo *Campylobacter*), é unha proba de diagnóstico rápida para detectar a bacteria *Helicobacter pylori*, que pode orixinar úlceras pépticas. A proba está baseada na capacidade de *H. pylori* de segregar o encima urease, o cal cataliza a conversión da urea en amoníaco e dióxido de carbono.

## Proceso 
A proba realízase no momento en que se fai unha gastroscopia. Extráese unha biopsia da mucosa do antro do estómago, e sitúase nun medio que contén urea e un indicador como o vermello fenol. A urease producida por *H. pylori* hidroliza urea a amoníaco, o que eleva (fai máis básico) o pH do medio, e cambia a cor da mostra analizada de amarelo (que indica resultado negativo) a vermello (positivo). Analogamente, coas especies bacterianas que non producen urease a proba é negativa.

## Limitacións 
Como non hai evidencias que suxiran que *H. pylori* se move a zonas proximais do estómago en pacientes sometidos a terapia con inhibidores da bomba de protóns, neses casos deben tomarse mostras de zonas máis distais do estómago como o fondo (*fundus*) e corpo do estómago.

As hemorraxias gastrointestinais activas reducen a exactitude desta proba.

A especificidade e sensibilidade desta proba é alta comparada co exame histopatolóxico ou unha proba parecida, non invasiva e que non require biopsia, chamada proba de alento da urea (ou da urease). A proba rápida da urease elimina o tempo e os gastos necesarios para facer probas patolóxicas de detección de *H. pylori*.

## Notas
Francisco Sáinz Herrero

**Francisco Sáinz Herrero**, finado en Santiago de Compostela o 4 de febreiro de 1889, foi un militar e político galego.

## Traxectoria 
Procedente dunha familia de comerciantes rioxanos da pedanía de Inestrillas, no concello de Aguilar del Río Alhama, onde probablemente naceu, foi capitán de infantaría. Un irmán seu, Julián, instalouse como comerciante en Santiago. Membro do Partido Conservador, foi elixido concelleiro de Santiago de Compostela en 1875, iniciando o seu mandato o 30 de marzo como terceiro tenente de alcalde. Desde o 1 de outubro do mesmo ano foi alcalde-presidente interino da cidade por ter sido elixido o alcalde-propietario, Juan José Viñas Valduvieco, deputado a Cortes. Cesou o 1 de marzo de 1877, pasando a ser primeiro tenente de alcalde na seguinte corporación. Porén, o novo alcalde, Joaquín Botana Míguez, deixou tamén o cargo polo que, novamente de xeito interino, tomou a alcaldía o 24 de outubro de 1878. Foi reelixido alcalde nas eleccións do 13 de maio de 1879, permanecendo no cargo até o 30 de xuño de 1881.

En xuño de 1876 recibiu a credencial de comendador de número da Real e Americana Orde de Isabel a Católica por «*ir á Corte comisionado para felicitar á S.M. o Rei en nome do pobo*».

## Notas
Inn

O topónimo alemán **Inn** pode referirse a:

***Río Inn**, curso fluvial afluente do río Danubio que pasa por Suíza, Austria e Alemaña;
***Distrito de Inn**, un dos 11 distritos do cantón suízo de Grisóns.
Isar

O topónimo **Isar** pode referirse a:

***Río Isar**, curso fluvial afluente do río Danubio que pasa por Suíza, Austria e Alemaña;
***Isar**, concello español da provincia de Burgos, en Castela e León.
José Manuel de Bernardo Ares

**José Manuel de Bernardo Ares**, nado en Pontedeume o 11 de decembro de 1945, é un historiador galego.

## Traxectoria
Naceu no seo dunha familia labrega con escasos recursos económicos para pagarlle os estudos, mais unha tía súa empeñouse en que estudara coa axuda de toda a familia. Cursou o bacharelato en Santiago de Compostela, onde continuou para iniciar os seus estudos superiores na Universidade de Santiago de Compostela. Logo de pasar pola Universidade de Salamanca, obtén os títulos de licenciado e doutor en Historia na Universidade de Valencia, con "Premio Extraordinario".

Desde 1975 é profesor da Universidade de Córdoba, na que gañou en 1991 a cátedra de Historia Moderna e dirixiu o Departamento de Historia Moderna, Contemporánea e de América, e o "Grupo de Investigación HISALEM" (Historia Social da Administración Local na Época Moderna). Foi profesor visitante nas universidades de Berkeley e de East Anglia en Inglaterra.

Dirixe a colección "Estudios de Historia Moderna" e é “Honorary Research Fellow" do University College da Universidade de Londres. Co gallo da celebración da conferencia internacional "Hacia un Nuevo Humanismo", o 24 de xuño de 1998, o rei Xoán Carlos I outorgoulle a Encomenda da Orde do Mérito Civil, refrendada polo Ministerio de Asuntos Exteriores, como recoñecemento polos servizos prestados á comunidade científica.

A "Asociación Arte, Arqueología e Historia" de Córdoba concedeulle no ano 2000 o "Premio Juan Bernier" de Arte, Arqueoloxía e Historia, no seu apartado de Historia.

## Liñas de investigación 
* Historia Social da Administración Local. O municipio da Coroa de Castela na Época Moderna.
* Socioloxía das elites na Europa Moderna.
* O Imperio Hispánico entre as Paces de Lisboa (1668) e Utrecht (1713).
* América do Norte e Europa na segunda metade do XVII.
* A historia como ciencia. A metodoloxía científica nas Ciencias Históricas.
* A historiografía hispanista sobre a Época Moderna.

## Publicacións destacadas 
### Libros 
*
*
*
*
*
*

### Capítulos en libros colectivos
*
*

### Artigos 
*
*
*
*

## Notas
## Véxase tamén 
### Ligazóns externas 
*
*
*
Fernando Roca de Togores Aguirre

**Fernando Roca de Togores Aguirre-Solarte**, **marqués de Molins** e **marqués de Rocamora**, nado en Madrid o 4 de marzo de 1859 e finado en Donostia a principios de xullo de 1939, foi un político español.

## Traxectoria 
Fillo de Mariano Roca de Togores Carrasco e cuñado de Raimundo Fernández Villaverde. Pertenceu á carreira diplomática. Nas eleccións de 1886 foi elixido deputado a Cortes polo distrito de Sahagún. Nas eleccións de 1899 volveu ser elixido polo distrito de Albacete. Foi senador pola provincia de Alicante (1903-1904 e 1904-1905). Nas eleccións de 1905 foi deputado por Ponte Caldelas e volveu ser elixido polo mesmo distrito en 1907. O 12 de novembro de 1890 a rexente María Cristina de Habsburgo-Lorena concedeulle o título de marqués de Rocamora. Foi procesado en 1932 pola Sanjurjada e declarado en rebeldía. Estivo preso no cárcere Modelo.

## Vida persoal 
Casou en 1882 con María del Carmen Caballero Saavedra e foi pai de Fernando Roca de Togores Caballero (1884-1935), II marqués de Rocamora.

## Notas 
## Véxase tamén 
### Ligazóns externas 
* Xenealoxía Roca de Togores
Achilles Last Stand

"**Achilles Last Stand**" é unha canción da banda británica de rock Led Zeppelin. Contida no seu sétimo álbum de estudio *Presence*. Lanzada o 31 de marzo de 1976, a canción abre o álbum *Presence*. Foi escrita por Jimmy Page e Robert Plant na casa de Page, en Malibú (California), onde botaron un mes mentres Plant se recuperaba das mancaduras que sufrira nun accidente de coche en Grecia en 1975. A canción foi entón gravada na Musicland Studios en Múnic, Alemaña.

Con 10 minutos e 25 segundos de duración, "Achilles Last Stand" é a terceira canción máis longa da banda, detrás só de "In My Time of Dying" con 11:06 e "Carouselambra" con 10:34. É famosa polo poderoso son de batería de John Bonham, o galopante baixo de John Paul Jones (tocado nun Alembic personalizado de oito cordas) e o overdub de arranxo de orquestra de Jimmy Page na guitarra (as pistas de guitarra foron gravadas en Múnic nunha única sesión). Page aplica o control de paso durante a produción desta canción para acelerala, unha das poucas veces que utilizou ese dispositivo no estudio para temas de Led Zeppelin.

## Créditos 
* Robert Plant - vocais
* Jimmy Page - guitarra
* John Paul Jones - baixo de oito cordas
* John Bonham - batería

## Notas 
## Véxase tamén 
### Bibliografía 
* 
* 

### Ligazóns externas 
* Páxina oficial de Led Zeppelin
Gran Lago do Escravo

O **Gran Lago do Escravo** ou **dos Escravos** (; ) é un dos grandes lagos do Canadá, o segundo maior nos Territorios do Noroeste (despois do Gran Lago do Oso), e forma parte da cunca do río Mackenzie. A súa profundidade máxima é de 614 m, similar á de Albania, que o converten por superficie no décimo maior lago no mundo. O seu volume é 2.090&nbsp;km³.
O seu nome deriva de ser a rexión dos «Slavey», un grupo dene das Primeiras Nacións, que significa  «escravo» ou «estranxeiro».

As principais localidades na redonda do lago son: Yellowknife, Fort Providence, Hay River e Fort Resolution. A única comunidade no Brazo do Leste é Lutselk'e, unha aldea dunhas 350 persoas, en gran parte chipewyan, aborixes da nación dene.

## Notas
Francisco Piñeiro Pérez

**Francisco Piñeiro Pérez**, nado en Santiago de Compostela en 1864 e finado en Cambados o 20 de febreiro de 1951, foi un profesor e político galego.

## Traxectoria 
Foi catedrático de Patoloxía Cirúrxica da Facultade de Medicina da Universidade de Santiago de Compostela. Vencellado ao monterismo tomou posesión como alcalde de Santiago de Compostela o 1 de xullo de 1909, permanecendo no cargo até 1910. Foi decano da Facultade de Medicina (1921-1923). Xubilouse como catedrático en 1935.

## Notas 
## Véxase tamén 
### Bibliografía 
*
Ricardo Palmás

**Ricardo Palmás Casal**, nado en Buenos Aires en 1940 e finado en Londres o 10 de novembro de 1996, foi un sociólogo, xornalista, escritor e galeguista da Arxentina.

## Traxectoria 
Fillo de emigrantes galegos no Río da Plata. Estudou Lingua e Literatura portuguesas en Buenos Aires e Socioloxía no Salvador. Desde os quince anos integrouse no movemento galeguista de Buenos Aires e participou no desenvolvemento de AGUEA (Asociación Gallega de Universitarios, Escritores y Artistas) e despois co Asociación Arxentina de Fillos de Galegos onde continuou cos cursos de galego que iniciara Eduardo Blanco Amor entre 1962 e 1966. Despois dun tempo en Galicia, estableceuse en Londres a finais dos anos setenta onde traballou na axencia EFE, pasando despois a París, Brasilia e Lisboa. Colaborou en *O Irmandiño*. Fixo os prólogos de *Cartas a Rosalía* e *Fernando Iglesias "Tacholas", un actor auriense na Galicia ideal*.
miniatura|300px|Otero Pedrayo e os membros das Mocidades Galeguistas de Buenos Aires en 1959. Palmás aparece na esquina superior dereita da fotografía.

## Obras 
* *Pelerinaxe* (Montevideo, 1965).
* *Aportaciós pra unha bibliografía de Castelao* (con Xesús Alonso Montero e Epifanio Ramos de Castro) (Ediciós do Castro, 1970).
* *Castelao, prosa do exilio* (Patronato da Cultura Galega de Montevideo, 1976)
* *A emigración galega na Arxentina* (Ediciós do Castro, 1978)

### Traducións 
* *Vinte poemas galeses* (Ediciós do Castro, 1988).

### Obras colectivas 
* *Los gallegos* (Madrid, 1976).
* *Eduardo Blanco Amor, desde Buenos Aires* (Ediciós do Castro, 1995).
* *Tentativas sobre Dieste* (Sotelo Blanco, 1995).
* *Luis Seoane (1910-1979). Día das Letras Galegas 1994* (Xunta de Galicia, 1994).

## Véxase tamén 
### Ligazóns externas 
*A Colectividade Galega de Bos Aires lembra o galeguista Ricardo Palmás Casal
* Ricardo Palmás, escritor y periodista
Samuel Fuller

**Samuel Michael Fuller**, nado en Worcester (Massachusetts) o 12 de agosto de 1912 e finado en Hollywood (California) o 30 de outubro de 1997 foi un director de cinema estadounidense.

## Traxectoria 
Fuller era fillo de Benjamin Rabinovitch, inmigrante xudeu ruso, e Rebecca Baum, inmigrante xudía de Polonia. Antes do seu nacemento a familia adoptara o apelido Fuller. Aos doce anos comezou a traballar como mensaxeiro en xornais e aos dezasete anos converteuse en reporteiro criminal en Nova York, traballando para *New York Graphic*. A mediados da década de 1930 comezou a escribir novelas e guións, escribindo tamén como “negro”, sen revelar nunca que guións escribiu anonimamente. O primeiro guión no que aparece acreditado foi o de *Hats Off * (1936).

Durante a segunda guerra mundial, Fuller uniuse á infantaría do Exército dos Estados Unidos e foi asignado ao 16th Infantry Regiment. Participou en desembarques en África, Sicilia e Normandía e tamén estivo en Bélxica e Checoslovaquia, recibindo polos seus servizos a Estrela de Bronce, a Estrela de Prata e o Corazón Púrpura. Fuller empregou a súa experiencia militar como material nos seus filmes, como en *The Big Red One*.

Fuller decidiu ser director logo de que Robert L. Lippert lle pedise que escribise tres filmes para a súa produtora. Fuller aceptou se lle permitían dirixilos. Lippert aceptou e Fuller debutou con *I Shot Jesse James*.

O seu terceiro filme, *The Steel Helmet*, un dos primeiros realizados sobre a Guerra de Corea, fíxoo coñecido na industria cinematográfica. A partir de entón comezou a ser buscado polos estudios máis importantes e asinou un contrato con 20th Century Fox para sete filmes. Porén, o último deles, *Tigrero*, nunca se rodou e foi o obxecto do documental de Mika Kaurismäki *Tigrero: A Film That Was Never Made*.

En 1952 rodou *Park Row*, unha historia de xornalistas. Darryl F. Zanuck, de 20th Century Fox, quería converter o filme nun musical, pero Fuller opúxose á idea e creou a súa propia compañía de produción coas súas ganancias. Os seus traballos durante a década de 1950 seguiron un formato semellante, pouco orzamento e temas controvertidos.

En 1980 dirixiu *The Big Red One*, que foi recibido positivamente pola crítica pero non tivo éxito entre o público. En 1983 mudouse a Francia.

## Filmografía 
* *I Shot Jesse James* (1949)
* *The Baron of Arizona* (1950)
* *The Steel Helmet* (1951)
* *Fixed Bayonets!* (1951)
* *Park Row, xornalistas de lenda* (1952)
* *Pickup on South Street* (1953)
* *Hell and High Water* (1954)
* *House of Bamboo* (1955)
* *China Gate* (1957)
* *Iuma, a carreira da frecha* (1957)
* *Forty Guns* (1957)
* *Verboten!* (1959)
* *The Crimson Kimono* (1959)
* *Underworld U.S.A.* (1961)
* ''Merrill's Marauders* (1962)
* *Shock Corridor* (1963)
* *The Naked Kiss* (1964)
* *Shark!* (1969)
* *The Big Red One* (1980)
* *Can branco* (1982)
* *Thieves After Dark* (1984)
* *Street of No Return* (1989)
* *The Madonna and the Dragon* (1990)
* *The Big Red One: The Reconstruction'' (2004)

## Véxase tamén 
### Ligazóns externas 
*
Guerra de Cuba

A expresión **Guerra de Cuba** pode referirse a:

* **Guerra dos Dez Anos** ou **Guerra Grande** (1868-1878);
* **Guerra Chiquita** (1879-1880);
* **Guerra da independencia de Cuba** o **Guerra do 95** (1895-1898);
* **Guerra hispano-estadounidense** (1898).
Ángela Iglesias Rebollar

**Ángela Iglesias Rebollar**, alcumada **A Protestante**, nada en Tui ou na Guarda cara a 1910 ou 1911 e finada o 11 de abril de 1937 en Vigo, foi unha muller asasinada durante a Guerra Civil Española.

miniatura|*NA MEMORIADOS HOMES E MULLERESDE TEIS ASASINADOS EREPRESALIADOS DURANTEA DITADURA FASCISTA(1936-1975) POLADEFENSA DA DEMOCRACIA E DOSINTERESES POPULARESNESTE LUGAR FORON ASASINADOSÁNGELA IGLESIAS REBOLLAR EJOSÉ NIEBLA GARCÍA &nbsp; 11-04-1937TEIS, 25 DE DECEMBRO DE 2008*

## Traxectoria 
Estaba casada con José Niebla García, con quen tiña dous fillos, José e Eliseo, e esperaba un terceiro. Evanxélicos e acusados de dar refuxio aos fuxidos do réxime, o 11 de abril de 1937 asaltaron e saquearon a súa casa do Toural, Teis, queimando os seus bens e incautando unha máquina de coser. Os fillos foron separados do matrimonio, que foi paseado ata o cumio do monte da Guía, onde os executaron a tiros.

## Recoñecementos 
O 31 de marzo de 2008 o concello de Vigo púxolle o seu nome a unha rúa.
## Notas 
## Véxase tamén 
### Outros artigos 
* Vítimas da Guerra Civil en Galicia
Eufonía (revista)

***Eufonía*** foi unha revista que se publicou en Buenos Aires entre 1958 e 1959.

## Historia e características 
Subtitulada *Pubricación periódica de circulación intercontinental antre os galegos* (na cuberta aparece como subtítulo *Rimas y glosas de la poesía gallega*), apareceu o 1 de setembro de 1958. De periodicidade anual, fundada e dirixida por Alfonso Gayoso, era unha publicación literaria que pretendía ser o "pregón e glosario da nosa poesía" e tiña como lema "Que a eufonía distas rimas renda beizós para Galicia". Só conseguiu publicar dous números, o primeiro á memoria de Manuel Curros Enríquez e o segundo ofrendado a Rosalía de Castro. Entre os seus colaboradores figuraron Avelino Díaz, Pura Vázquez, José Conde, Florencio Delgado, Xosé Neira Vilas, Antonio Fernández Pérez, Emilio Pita, Ramón Rey Baltar, Xervasio Paz Lestón, Xesús Calviño de Castro, Perfeuto López Romero, Elsa Fernández, Ricardo Carballo Calero, Celso Emilio Ferreiro, Victoriano Taibo, Manuel Fabeiro, Uxío Novoneyra, Eduardo Moreiras, Manuel María, Dora Vázquez, Xosé Ramón Fernández-Oxea, Xosé Fernández Ferreiro, Bernardino Graña, Reimundo Patiño e Ramón Lorenzo. Tamén inseriu algúns traballos en prosa asinados por Anisia Miranda, Enrique Azcoaga, Emilio González López, Andrés Rodríguez Barbeito, Gerardo Álvarez Gallego e Xulio Fernández.

## Véxase tamén 
### Bibliografía 
* 
* 
* 
* 

### Outros artigos 
* Publicacións impresas da diáspora galega
### Ligazóns externas 
* Eufonía: (Rimas y glosas de la poesía gallega) Buenos Aires, 1958-1959 edición facsimilar na Biblioteca Virtual Miguel de Cervantes.
Pat Flaherty

**George Francis Flaherty, Jr.**, nado en Glendale (California) o 6 de xaneiro de 1926 e finado en Oxnard (California) o 9 de abril de 2002, coñecido profesionalmente como **Pat Flaherty**, foi un piloto de carreiras estadounidense que gañou as 500 Millas de Indianápolis en 1956.

Participou na AAA na USAC e nas series Championship Car, nas carreiras das tempadas de 1950, 1953-1956, 1958-1958 e 1963 con 19 saídas, incluíndo as carreiras das 500 Millas de Indianápolis en 1950, 1953, 1955, 1956 e 1959 e finalizado no top dez veces, con 9 vitorias en 1955 e 1956 en Milwaukee, así como as 500 Millas de Indianápolis de 1956.

## Andaina no Campionato Mundial de F1 
As 500 Millas de Indianápolis formaron parte do Campionato do Mundo da FIA desde  ata  os pilotos que competiron na Indy durante eses anos foron acreditados con puntos para a participación no Campionato Mundial. Pat Flaherty participou en 6 carreiras do Campionato do Mundo. Empezou na pole unha vez, gañou unha vez, e acumulou un total de 8 puntos no campionato.

Logo de gañar as 500 Millas de Indianápolis de 1956, Flaherty resultou gravemente ferido tres meses máis tarde nun accidente de coche de carreiras, que lle impediu correr na Indy 500 de 1957.

## Resultados nas 500 Millas de Indianápolis 
 Compartido con Jim Rathmann

## Notas 
## Véxase tamén
San Francisco Express

***San Francisco Express*** é o sétimo álbum de estudio da banda galega de rock Los Suaves. O disco foi publicado en 1997, baixo o selo Polygram.

## Lista de cancións
## Ligazóns externas
*Páxina oficial de Los Suaves
*Datos do álbum en lafonoteca.net
Henry Hathaway

**Henri Léopold de Fiennes**, nado en Sacramento (California) o 13 de marzo de 1898 e finado en Hollywood, nos Ánxeles, o 11 de febreiro de 1985, foi un director de cinema e produtor estadounidense, coñecido por **Henry Hathaway**.

## Traxectoria 
Naceu en California, fillo do actor estadounidense Rhody Hathaway (1868–1944), e a aristócrata belga de orixe húngara Marquise Lillie de Fiennes (1876–1938), que tamén actuaba co nome artístico de Jean Hathaway.

Comezou a traballar no cinema mudo en 1925 como axudante de directores como Victor Fleming e Josef von Sternberg e con eles pasou ao cinema sonoro. Debutou en 1932 co western *Heritage of the Desert*, baseado nunha novela de Zane Grey, no que Randolph Scott tivo o seu primeiro papel protagonista.

Durante a década de 1940 dirixiu filmes semidocumentais con estilo de cinema negro, como *The House on 92nd Street* (1945). Nos anos sesenta dirixiu a John Wayne en varios filmes destacados, como *Valor de lei* (1969), co que Wayne gañou o Oscar ao mellor actor.

## Filmografía 
* *Heritage of the Desert* (1932)
* *Wild Horse Mesa* (1932)
* *The Thundering Herd* (1933)
* *Under the Tonto Rim* (1933)
* *Sunset Pass* (1933)
* *Man of the Forest* (1933)
* *To the Last Man* (1933)
* *The Last Round-Up* (1934)
* *Now and Forever* (1934)
* *The Lives of a Bengal Lancer* (1935)
* *Peter Ibbetson* (1935)
* *The Trail of the Lonesome Pine* (1936)
* *Souls at Sea* (1937)
* *The Real Glory* (1939)
* *Johnny Apollo* (1940)
* *The Shepherd of the Hills* (1941)
* *Ao caer o día* (1941)
* *China Girl* (1942)
* *Wing and a Prayer* (1944)
* *The House on 92nd Street* (1945)
* *The Dark Corner* (1946)
* *Kiss of Death* (1947)
* *13 Rue Madeleine* (1947)
* *Call Northside 777* (1948)
* *Down to the Sea in Ships* (1949)
* *The Black Rose* (1950)
* *The Desert Fox: The Story of Rommel* (1951)
* *Fourteen Hours* (1951)
* *Rawhide* (1951)
* *Diplomatic Courier* (1952)
* *Niagara* (1953)
* *White Witch Doctor* (1953)
* *Garden of Evil* (1954)
* *O príncipe valente* (1954)
* *The Bottom of the Bottle* (1956)
* *23 Paces to Baker Street* (1956)
* *Legend of the Lost* (1957)
* *Do inferno a Texas* (1958)
* *Woman Obsessed* (1959)
* *Seven Thieves* (1960)
* *North to Alaska* (1960)
* *A conquista do Oeste* (1962) (codirixida con John Ford e George Marshall)
* *O fabuloso mundo do circo* (1964)
* *The Sons of Katie Elder* (1965)
* *Nevada Smith* (1966)
* *The Last Safari* (1967)
* *O poquer da morte* (1968)
* *Valor de lei* (1969)
* *Airport* (1970) (só algunhas escenas)
* *Raid on Rommel (1971)
* *Círculo de lume* (1971)
* *Hangup'' (1974)

## Véxase tamén 
### Ligazóns externas 
* 
* Henry Hathaway en Find a Grave
Lerma

O topónimo **Lerma** pode referirse a:

====
***Rosario de Lerma**, concello da provincia de Salta;
***Departamento Rosario de Lerma**, departamento da provincia de Salta;
* **Val de Lerma**, na provincia de Salta;

##  
* **Faro de Lerma**, en Patía;

#### ***Lerma**, concello español da provincia de Burgos, en Castela e León.

***Lerma**, concello italiano da provincia de Alexandria, na rexión de Piamonte.

====
***Lerma**, concello mexicano do estado de México;
***Lerma de Villada**, localidade e cabeceira municipal do concello homónimo do estado de México;
***Lerma**, localidade do concello de Campeche, do estado de Campeche;
***Río Lerma**, curso fluvial.

## Historia
* **Ducado de Lerma**, título nobiliario español.
Pedro Pena Gamallo

**Pedro Pena Gamallo**, nado en Santiago de Compostela o 27 de marzo de 1853 e finado na mesma cidade o 18 de xuño de 1920, foi un industrial e político galego.

## Traxectoria 
Foi peiteador de profesión, propietario de varios establecementos santiagueses, como a Peluquería y Barbería de Pedro Pena (rúa do Vilar, 45), La Reina del Tocador. Perfumería de Pedro Pena (rúa do Vilar, 66) e o Gran Salón de Peluquería de Pedro Pena (praza do Toural, 3).

Membro do Partido Liberal vencellado ao monterismo, foi concelleiro de Santiago de Compostela dende 1889. Logo da dimisión do alcalde Lino Torre Sánchez-Somoza o 17 de xaneiro de 1909, foi nomeado alcalde interino de Santiago de Compostela o 23 de xaneiro, permanecendo no cargo até mediados de febreiro de 1909. Posteriormente volveu ser concelleiro e Tenente-Alcalde, ocupando de novo accidentalmente a alcaldía no mes de maio do mesmo ano por enfermidade do alcalde, Manuel Fuentes Rodríguez.

## Vida persoal 
Casou con Gabriela Pérez Pereira e tivo dous fillos, María e Pedro.

## Notas
Xoán López Durá

**Xoán López Durá**, nado na Habana en 1910 e finado en México en 1973, foi un avogado e político galego.

## Traxectoria 
[miniatura|300px|O [Seminario de Estudos Galegos|SEG en 1936: Xesús Carro, Vicente Risco, Ramón Otero Pedrayo, Luís Iglesias Iglesias, Sebastián González García-Paz, Felipe Cordero Carrete, Salustiano Portela Pazos, Paulino Pedret, Jaime Vidal Rey, Antón Iglesias Vilarelle, Manuel Díaz Rozas, Alfonso Vázquez Martínez, Xosé Filgueira Valverde, Xulio Francisco Ogando, Ramón Sobrino Buhigas, Anxelo Ramos Colemán, Isidro Parga Pondal, Florentino López Cuevillas e Xoán López Durá, no extremo superior dereito]]
Estudou Dereito na Universidade de Santiago de Compostela, da que foi profesor de Dereito Administrativo en 1936. Foi director da Sección de Ciencias Sociais, Xurídicas e Económicas do Seminario de Estudos Galegos. Militante do Partido Galeguista, logo do triunfo da Fronte Popular en febreiro de 1936, foi nomeado concelleiro de Santiago de Compostela. Trasladouse a Alemaña para ampliar estudos e cando regresou estalou o golpe de Estado do 18 de xullo de 1936 e tivo que exiliarse en México. Foi profesor da Universidade Michoacana de San Nicolás de Hidalgo en Morelio. Mantivo os contactos co galeguismo político no exilio a través do Consello de Galiza e do Padroado da Cultura Galega de México do que foi directivo. Posteriormente vinculouse á Unión do Povo Galego. Colaborou en revistas con traballos da súa especialidade, foi membro do consello de redacción da revista *Vieiros* e traduciu libros ao inglés.
## Notas 
## Véxase tamén 
### Bibliografía 
* *Diccionario de escritores en lingua galega*
* *Diccionario Bio-bibliográfico de Escritores*

### Ligazóns externas 
* Profesorado galego exiliado arredor de 1936
Sam Hanks

**Sam Hanks**, nado o 13 de xullo de 1914 e finado o 27 de xuño de 1994, foi un piloto de carreiras estadounidense que gañou as 500 Millas de Indianápolis de 1957. El era un piloto de exhibicións aéreas, e correu en midget e no Campionato de Monoprazas dos Estados Unidos.

## Traxectoria 
Hanks crese que é o único piloto da Indy 500 que participou na carreira antes da segunda guerra mundial, serviu na guerra, e volveu ás carreiras de novo logo da guerra. Tamén se conxecturou que Hanks podía ser un descendente de Abraham Lincoln.

### Andaina no Campionato Mundial de F1 
As 500 Millas de Indianápolis formaron parte do Campionato do Mundo FIA desde 1950 ata 1960 os pilotos que competiron na Indy durante eses anos foron acreditados con puntos para a participación no Campionato Mundial. Sam Hanks participou en 8 carreiras do Campionato do Mundo de F1. Nunca logrou a a pole, gañou 1 carreira, non logrou ningunha 0 volta rápida, e terminou no podio 4 veces. Acumulou un total de 20 puntos no campionato.

 Compartido con Duane Carter

## Notas 
### Ligazóns externas
O Castro, Guillar, Outeiro de Rei

**O Castro** é un lugar da parroquia de Guillar no concello lugués de Outeiro de Rei, na comarca de Lugo. Segundo o IGE, en 2013 tiña 66 habitantes (31 homes e 35 mulleres).

## Lugares e parroquias 
### Lugares de Guillar 
### Parroquias de Outeiro de Rei 
## Notas 
## Véxase tamén 
### Outros artigos 
*Lugares de Outeiro de Rei
Ventura González Prieto

**Ventura González Prieto**, nado en 1925 en Valderrey (León) e finado en Vigo o 14 de xaneiro de 2019, foi un empresario castelán establecido en Galicia.

## Traxectoria 
Trasladouse a Vigo en 1939, con catorce anos, onde comezou a traballar nunha tenda de ultramarinos. En 1944 abriu un posto de salchichas de catro metros cadrados no mercado do Calvario.

En 1968 comezou a construción do seu primeiro almacén no Troncal (en Teis). En 1977 fundou o grupo de alimentación Vegonsa (de VEntura GONzález), que operou con distintas marcas en Galicia e fóra: Spar, Cash & Carry como distribuidoras e os supermercados propios Vego Supermercados e Familia. En 1998 fusionouse ao 50% coa empresa vasca Eroski, o que deu lugar a Vegalsa-Eroski, que en 2014 tiña máis de 260 establecementos en Galicia, 5000 empregados, e máis de 900 millóns de euros anuais de facturación.

Tamén diversificou a actividade cara ao sector inmobiliario e mais ao das perfumerías, coa fundación ou investimento en Sinvesa, Localsa, Hogarlin ou Valderrey Promociones.

## Recoñecementos 
En agosto de 2010 foi nomeado fillo predilecto de Valderrey e en decembro dese mesmo ano o Goberno de España outorgoulle a Medalla ao Mérito no Traballo.

En febreiro de 2013, o presidente da Xunta de Galicia, Alberto Núñez Feijóo, acompañado por José Manuel Fernández Alvariño, entregoulle a Medalla de Ouro da Confederación de Empresarios de Pontevedra.

O concello de Vigo adicoulle en 2014, en vida, o nome dunha rúa.

## Notas 
## Véxase tamén 
### Bibliografía 
* *Vegalsa-Eroski: homenaje a un emprendedor, Ventura González Prieto y la distribución alimentaria en Galicia, 1945-2007*,http://dialnet.unirioja.es/servlet/libro?codigo=397149 2008.
### Ligazóns externas 
* Historia de Vegalsa
Ponte Nova

Como topónimo **A Ponte Nova** pode referirse a:
 
;En Galiza
***Ponte Nova**, lugar da parroquia de Paradela, no concello de Meis;
***A Ponte Nova**, lugar da parroquia de Agrón no concello de Ames;
***A Ponte Nova**, lugar da parroquia de Santa Cristina da Ramallosa no concello de Baiona;
***A Ponte Nova**, lugar da parroquia de Xurenzás no concello de Boborás;
***A Ponte Nova**, lugar da parroquia de Lires no concello de Cee;
***A Ponte Nova**, lugar da parroquia de Guillar no concello de Outeiro de Rei;
***A Ponte Nova**, lugar da parroquia de Navea, no concello da Pobra de Trives;
***A Ponte Nova**, lugar da parroquia de Guillarei, no concello de Tui.

## Véxase tamén
### Outros artigos
Haloferax

***Haloferax*** é un xénero de arqueas do grupo das halobacterias (que a pesar do nome non son bacterias), que viven en ambientes moi salinos, como mares e lagos moi salgados. A especie tipo é *Haloferax volcanii*.

## Características 
As súas células son gramnegativas e teñen xeralmente forma de discos planos ou copas, pero son moi pleomórficas, ás veces alongadas.
Forman colonias de púrpuras a rosas mucoides. A cor débese á presenza de carotenoides e pode variar coa concentración de sal. Algunhas especies son móbiles. Algunhas cepas teñen vesículas de gas. Están adaptadas a altas concentracións salinas, crecen en medios con concentracións de 1,0-5,1 M NaCl (a maioría teñen un óptimo de 2,5 M NaCl), e as células lísanse en auga destilada. A maioría das especies son oxidase positivas e catalase positivas. Viven a temperaturas entre 20 e 55&nbsp;°C e a pHs entre 5 e 9. Son quimioorganótrofas e utilizan a respiración aeróbica (algunhas teñen respiración anaeróbica con nitrato). A maioría reducen o nitrato a nitrito.

## Notas
Jimmy Bryan

**James Ernest Bryan**, nado o 28 de xaneiro de 1926 en Phoenix (Arizona) e finado o 19 de xuño de 1960, foi un piloto de carreiras americano que gañou as 500 Millas de Indianápolis de 1958. Bryan morreu como consecuencia das feridas sufridas nunha carreira de coches en Langhorne Speedway.

## Andaina 
Participou na AAA na USAC e nas series Championship Car, nas carreiras das tempadas de  a  con 72 saídas, incluíndo de cada unha das carreiras das 500 Millas de Indianápolis. Terminou entre os dez primeiros 54 veces, con 23 vitorias. 
[miniatura| left | 200px | Kuzma de [Jimmy Bryan (constructor)|Kuzma - Offenhauser, coñecido como o *Dean Van Lines special*]] 
Bryan gañou as 500 Millas de Indianápolis de 1958 e o AAA de 1954 e 1956 e o USAC de 1957.

Morreu logo dun accidente nunha carreira de coches Champ en Langhorne Speedway en 1960, o mesmo día en que dous pilotos morreron no Gran Premio de Bélxica, facéndoo o día da máis tráxico na historia das carreiras.

## Resultados nas 500 Millas de Indianápolis 
### Resultados Completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas 
## Véxase tamén 
### Ligazóns externas 
* Grand Prix History , Jimmy Bryan
* AAA and USAC Championship Car Statistics - Jimmy Bryan
La Billarda

***La Billarda*** foi un semanario editado en Ourense entre 1920 e 1921.

## Historia e características 
Subtitulado *Ex-semanario festivo*, apareceu o 5 de setembro de 1920. Publicación sarírico-humorística, contiña artigos en prosa, versos e caricaturas de carácter festivo. Dirixido por Ceferino Valencia Nóvoa, entre os seus colaboradores literarios figuraron Xavier Prado Lameiro, Arturo Noguerol Buján, Sueiro e José Fernández Gallego. Das ilustracións encargábanse A. R. Veiras, Julio Prieto Nespereira e Pedro García del Villar. A maioría dos artigos estaban asinados con pseudónimos (Purita Bolcheviki, Calvelito Chico, Cadelo, Achecé, El Duende Rojo). Só apareceron en galego algúns poemas de Vicente Risco e un artigo de A. Losada. Desapareceu despois de varios números, volvendo reaparecer o 15 de febreiro de 1921. Cesou definitivamente en 1921.

## Véxase tamén 
### Bibliografía 
* 
* 
* 

### Outros artigos 
* Lista de publicacións impresas da provincia de Ourense
La Voz de Allariz

***La Voz de Allariz*** foi un semanario editado en Allariz en 1919.

## Historia e características 
Subtitulado *Semanario defensor de los intereses populares*, apareceu o 19 de xaneiro de 1919. Fundado e dirixido por S. Lamas. Periódico anticaciquil que tiña como obxectivo denunciar a corrupción na Administración pública. Entre os seus colaboradores figuraron Osío Lamas Cid, Matías Martínez Vázquez, Eladio Losada, e Pardo. Constaba de catro páxinas e tirábase na imprenta de Manuel Puga.

## Véxase tamén 
### Bibliografía 
* 
* 
* 
### Outros artigos 
* Lista de publicacións impresas da provincia de Ourense
El Defensor Gallego

***El Defensor Gallego*** foi un periódico editado en Ourense en 1918.

## Historia e características 
Subtitulado *Diario de la mañana*, apareceu o 14 de febreiro de 1918. Declarouse liberal e foi defensor da candidatura de Fernando Melgarejo para deputado a Cortes polo distrito do Carballiño. Ademais da información de carácter xeral incluía un servizo telegráfico e novas do estranxeiro. Entre os seus colaboradores figurou Vicente Risco. Cesou a súa publicación en agosto de 1918.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia de Ourense
La Ciudad (Ourense)

***La Ciudad*** foi un semanario editado en Ourense en 1917.
## Historia e características 
Semanario independente subtitulado *Defensor "de verdad" de los intereses locales y provinciales*, apareceu o 6 de decembro de 1917. Figuraba como director Gustavo Valencia Pérez, pero exercía de director efectivo o seu fillo Ceferino Valencia Nóvoa. Foi denunciado e suspendido polas súas campañas de política local.

## Véxase tamén 
### Bibliografía 
*
Con el corazón

***Con el corazón*** é un álbum recompilatorio do grupo galego de rock Los Suaves, publicado en 1996, baixo o selo Clave.

## Lista de cancións
## Ligazóns externas
*Páxina oficial de Los Suaves
*Datos do álbum en lafonoteca.net
Lo mejor de ¿Hay alguien ahí?

***¿Hay alguien ahí?*** é un álbum en directo do grupo galego de rock Los Suaves. Foi publicado en 1996, baixo o selo Polygram.

Trátase dunha edición resumida do directo *¿Hay alguien ahí?*, publicado en 1995, cos temas tocados pola banda na súa etapa en Polygram.

## Lista de cancións
## Véxase tamén 
### Ligazóns externas 
* Web do disco 
* Datos do álbum en lafonoteca.net
Especial acústico Cadena 100

***Especial acústico Cadena 100*** é un EP da banda galega de rock Los Suaves. Foi publicado en 1995, baixo o selo Polygram.

Trátase dun disco de 3 cancións en acústico gravado na emisora Cadena 100.

## Lista de cancións 
## Véxase tamén 
### Ligazóns externas 
* Páxina oficial do grupo
* Datos do álbum en lafonoteca.net
Juan Varela de Limia

**Juan Varela-de Limia García**, finado en Santiago de Compostela o 30 de agosto de 1951, foi un avogado e político galego.

## Traxectoria 
Fillo de Juan Varela-de Limia López. Licenciado en Dereito pola Universidade de Santiago de Compostela (1921). Na ditadura de Primo de Rivera foi concelleiro e Tenente-Alcalde de Santiago de Compostela e deputado provincial. Coa sublevación do 18 de xullo de 1936 foi nomeado delegado civil gobernativo de Santiago de Compostela o 16 de outubro de 1936, para substituír a José Puente Castro. Permaneceu só uns días como Alcalde, pois o 6 de novembro foi cesado, e o comandante Manuel García Diéguez volveu tomar posesión do cargo de delegado civil gobernativo. A Corporación presidida por el autorizou mercar as casas situadas na praza de Praterías para construír o edificio do Banco de España.

Era Cabaleiro da Orde de Malta, e conselleiro do Banco de España.

## Vida persoal 
Casou con María Victoria Quiroga Ayala o 14 de maio de 1926.

## Notas
Santa Compaña (álbum)

***Santa Compaña*** é o sexto álbum de estudio da banda galega de rock Los Suaves. O disco foi publicado en 1994, baixo o selo Polygram.

## Lista de cancións
## Ligazóns externas
*Páxina oficial de Los Suaves
*Datos do álbum en lafonoteca.net
Jude o escuro

***Jude o escuro*** (en ) é a última novela completa do autor inglés Thomas Hardy. Inicialmente apareceu en revistas e foi publicada por vez primeira en forma de libro no ano 1895.

Foi traducido ó galego por María Fe González e foi publicado pola Editorial Hugin e Munin no ano 2014.

## Trama e características 
Trátase dunha novela extensa na que o protagonista, Jude Fawley, é un mozo orfo de clase baixa que traballa como restaurador e eslumece por entrar na Universidade e devir un erudito. O outro personaxe principal é Sue Bridehead, a súa curmá. Entre eles existe un nexo íntimo que supón un dos elementos centrais da obra. Outros temas que trata son a cuestión de clase, a educación, a relixión e os seus dogmas ou o concepto de matrimonio.

### Adaptacións a outros formatos 
A novela foi adaptada ao cinema e á televisión. Así, existe o filme *Jude the Obscure*, de 1971, dirixido por Hugh David, cos actores Robert Powell e Fiona Walker. Tamén hai unha versión máis actual, *Jude*, de 1996, do realizador Michael Winterbottom, coa participación dos actores Christopher Eccleston e Kate Winslet.

Fíxose tamén un musical, cuxo libreto é de Ian Finley, e que foi estreado no Burning Coal Theatre Company de Raleigh en abril de 2012.

## Notas 
## Véxase tamén 
### Ligazóns externas 
* Libro en versión orixinal na biblioteca Gutengerg.
Torre Montparnasse

A **torre Montparnasse**, tamén coñecida coma **torre Maine-Montparnasse** é un rañaceos parisién, situado na Avenida de Maine Nº 33 e construído polo arquitecto Roger Saubot. É o segundo rañaceos máis alto de Francia con 210 metros de altura.

A renovación da torre AXA en La Défense quitoulle o primeiro posto, ao culminaren os traballos de comezos de 2011, cunha altura de 220 metros.

## Historia e descrición 
Construíuse entre 1969 e 1972, sobre a localización da antiga estación Montparnasse e foi inaugurada en 1973; a estación Montparnasse actual atópase fronte a torre, un pouco máis ao sur. A *tour* Montparnasse mide 210 metros de altura e conta con 59 andares (incluída a terraza). Un restaurante ocupa o andar 56º. As varandas da terraza pódense desmontar en 120 segundos para transformala nunha plataforma de aterraxe de helicópteros. As oficinas ocupan 52 andares e unha superficie total de 90.000 m2. 5.000 persoas traballan alí por termo medio.

O panorama que se pode ollar dende o andar 56º e dende a terraza (ambos os dous abertos ao público) fan dela unha atracción turística que recibe aproximadamente a 600.000 visitantes ao ano.

A torre Montparnasse atópase no seo dun conxunto inmobiliario que comprende un centro comercial, unha tenda das Galerías Lafayette, así coma outras torres máis pequenas.

A presenza de amianto nalgúns lugares da torre, especialmente nos andares 15, 42, 57 e 58, foi revelada en marzo de 2005. Esta polución cómpre dunha limpeza coidadosa, por mor do grave risco para a saúde dos seus ocupantes.

## Galería de imaxes 

Terrasse de la tour Montparnasse.jpg|Terraza e heliporto.
Ciel de Paris (restaurant) 005.JPG|Restaurante gastronómico panorámico *Le ciel de Paris* no andar 56º.

Highpoints of Paris.svg|Puntos máis altos de París.

## Notas 
## Véxase tamén 
### Ligazóns externas 
* Web oficial da Torre Montparnasse  (en francés)
* Tour Montparnasse 56 (en francés)
* Structurae: Detalles técnicos e fotos (en francés)
La Ciudad

***La Ciudad*** foi o nome de varias publicacións:

****La Ciudad***, semanario editado na Coruña entre 1915 e 1917.
****La Ciudad***, revista editada en Mondoñedo en 1917.
****La Ciudad***, semanario editado en Ourense en 1917.
A Granda Pequena, Matela, Outeiro de Rei

**A Granda Pequena** é un lugar da parroquia de Matela no concello lugués de Outeiro de Rei, na comarca de Lugo. Segundo o IGE, en 2013 tiña 8 habitantes (5 homes e 3 mulleres).

## Lugares e parroquias 
### Lugares de Matela 
### Parroquias de Outeiro de Rei 
## Notas 
## Véxase tamén 
### Outros artigos 
*Lugares de Outeiro de Rei
Matela

Como topónimo **Matela** pode referirse a:
 
;En Galiza
***Matela**, parroquia do concello de Outeiro de Rei.
****Matela**, lugar de dita parroquia;
***Matela**, lugar da parroquia de San Martín de Neira de Rei, no concello de Baralla.

## Véxase tamén
### Outros artigos
Malde

O topónimo **Malde** pode referirse a:

;En Galiza
***Malde**, lugar da parroquia de Régoa, no concello de Cedeira;
***Malde**, lugar da parroquia dos Vilares, no concello de Guitiriz;
***Malde**, lugar da parroquia de Matela, no concello de Outeiro de Rei;
***Malde**, lugar da parroquia de Valdoviño, no concello de Valdoviño;
***Maldecrimente**, lugar da parroquia do Val de Xestoso, no concello de Monfero;
***Maldefilgueiras**, lugar da parroquia do Val de Xestoso, no concello de Monfero.
Albarón

O topónimo **Albarón** pode referirse a:
 
;En Galiza
***Albarón**, lugar da parroquia de Santa María de Neda, no concello de Neda;
***Albarón**, lugar da parroquia de Matela, no concello de Outeiro de Rei.

## Véxase tamén
### Outros artigos
Providencia (bacteria)

***Providencia*** é un xénero de bacterias gramnegativas da familia Enterobacteriaceae. Algunhas cepas, como as da especie *P. stuartii* son patóxenos oportunistas en humanos e poden causar infeccións do tracto urinario, especialmente en pacientes con catéteres colocados durante longo tempo ou con queimaduras graves extensas. Outras cepas, como as de *P. burhodogranariea* e *P. sneebia* atopáronse na hemolinfa da mosca da froita *Drosophila melanogaster*.

*Providencia* fermenta a glicosa, como é xeral nas enterobacteriáceas, pero non pode fermentar a lactosa. Son bacterias móbiles, citrato positivas, produtoras de gas e con capacidade de desaminar a fenilalanina. Algunhas cepas son resistentes á ampicilina.

O nome do xénero fai referencia á cidade de Providence, Rhode Island, EUA.

## Notas 
*
La Ciudad (A Coruña)

***La Ciudad*** foi un semanario editado na Coruña entre 1915 e 1917.

## Historia e características 
Semanario satírico republicano, apareceu o 23 de maio de 1915. Estaba dirixido por César Alvajar. Cesou a súa publicación non antes de setembro de 1917.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia da Coruña
Festa Nacional de Quebec

[miniatura|Fogos de artificio nocturno en [Quebec (cidade)|Québec Ville durante a *Fête nationale du Québec* de 2006.]]
O **Festa Nacional de Quebec** (en francés: ***La Fête nationale du Québec***) é a festa nacional da provincia canadense do Quebec. Celébrase o día 24 de xuño. Aínda que oficialmente renomeada *Fête nationale du Québec* en 1977, é máis coñecida co nome de *Fête de la Saint-Jean-Baptiste* (Festa de San Xoán Bautista). Tamén é unha celebración do movemento soberanista de Quebec. Celébrase con desfiles e fogos artificiais.[miniatura|O Parque Maisonneuve en [Montréal durante a *Fête nationale du Québec* de 2006.|centro]]
## Véxase tamén
### Ligazóns externas 
* Páxina oficial La Fête nationale du Québec
Emilio Sías

**Emilio Sías Comas**, finado en Vigo en maio de 1918, foi un avogado e xornalista galego.

## Traxectoria 
Foi director de *La Integridad* de Tui (1904-1913), *La Tetera* de Tui, *Noticiero de Vigo*, *La Mañana* (1915) e *La Noche* de Vigo. Foi concelleiro en Tui. Foi correspondente da Real Academia Galega.

## Vida persoal 
Casou en Vigo con Mercedes Moure Rocha en 1907, e foi pai de Edelmiro Sías Moure.
 
## Notas
Realpha

O **Realpha**, tamén coñecido como **RE**, era un coche de competición de Fórmula 1 de Rodesia. O coche foi construído por Ray Reed na súa base en Gwelo, e baseábase estruturalmente nun Cooper. Do mesmo xeito que moitos coches surafricanos de Fórmula 1 de fabricación caseira da época, que estaba equipado cun motor Alfa Romeo Giulietta.

Baixo o lema "Ray's Engineering", Reed presentou un coche na carreira fóra de campionato de Fórmula 1 Gran Premio de Rand en Suráfrica a finais de 1964, pero retirouse debido a un fallo de motor durante a primeira manga. Tamén participou no Gran Premio de Suráfrica de 1965, pero a participación non se levou a cabo debido a que Reed morreu nun accidente aéreo antes da carreira.

O coche apareceu máis adiante no Gran Premio de Rhodesia de 1966, a última carreira do Campionato de Pilotos de Suráfrica dese ano, pilotado polo piloto local Peter Huson, pero retirouse da carreira logo dun accidente.

## Resultados 
### Resultados Completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

### Resultados Completos na Fórmula 1 fóra de campionato 
### Resultados Completos no Campionato Surafricano de Pilotos 
## Referencias 
## Ligazóns externas
La República (1911)

***La República*** foi un periódico editado en Santiago de Compostela en 1911.

## Historia e características 
Órgano do Partido Republicano de Santiago de Compostela, apareceu o 14 de outubro de 1911. Fundado por César Alvajar, estaba dirixido por Manuel de Pedre Prego. O redactor-xefe era Xaime Quintanilla Martínez, e os outros redactores o propio César Alvajar e Ramón Fernández Mato. Editábase na imprenta de *El Eco de Arosa* de Vilagarcía e a partir do número 6 pasou á imprenta viguesa de A. Fariña. Foi denunciado polo Fiscal Eclesiástico en novembro de 1911 por escarnio á Relixión e ao dogma católico, sufriu rexistro e incautación de exemplares.. Parece que cesou a súa publicación co número 8, que apareceu o 10 de decembro.

## Notas 
## Véxase tamén 
### Bibliografía 
* Pereira Martínez, Carlos (4/4/2017). "Un mestre republicano: Manuel de Pedre Prego" *Terra e Tempo*.
* 
### Outros artigos 
* Lista de publicacións impresas da provincia da Coruña
Vigo Liberal

***Vigo Liberal*** foi un semanario editada en Vigo en 1911.

## Historia e características 
Apareceu o 8 de novembro de 1911, como órgano de Manuel Posada García-Barros, presidente do Partido Liberal vigués.. Era un periódico gratuíto.

## Notas 
## Véxase tamén 
### Bibliografía